Toks gyvenimas
Eina vyras per pakaruoklių, nekrikštų kapus, ir jį kažkas susistabdo, paklausia:

– Kur eini?

Žmogus buvo nebailus, pasakė, ten ir ten.

Ir dar paklausė:

– O tu kas per vienas? Ką čia veiki, ką dirbi ir kur gyveni?

– Mes čia taip gyvenam. Lakstom pavietrėm, tai sūkurį sukeliam, tai medžius su šaknimis išverčiam ar stogus nuplėšiam, – atsakė dvasia iš negerų kapų.

Mitologinės sakmės